Мартин Лутер
Бог наша крепост е всегда

Превод от немски: Димитър Стоевски, —

chitanka.info

Бог наша крепост е всегда

и остър меч, и щит е,

отбива всякаква беда,

която ни връхлита.

Но пъкленият враг

злини замисля пак —

той, силен и лукав,

напада вечно с гняв.

На него равен няма.

Безсилни сме, в опасен час

ще бъдем в миг разбити,

но бог е отредил за нас

един добър воител.

Ти питаш плахо: кой?

Исус Христос е той.

Да, Господ Саваот —

един над тоя свод.

Победата е с него.

Да бе заграбен този свят

от дяволско котило,

не ще отстъпим в страх назад,

не би ни то разбило.

И неговият вожд

със пъклената мощ

ще бъде в миг надвит,

издигнем ли за щит

спасителното слово.

Туй слово крие чудна власт,

държи врага далеко.

С нетленния си дух до нас

ще бъде бог вовеки.

Загубиш ли имот

и челяд, и живот,

не е то дял жесток —

с любов те чака бог

в небесното си царство.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.